Ma, drie kinders verdwyn saam | Maroela Media
Die familie van ŉ Pretoria-ma is rasend van bekommernis oor haar en haar drie kinders se veiligheid nadat hulle Woensdag spoorloos verdwyn het. Hulle vra die publiek om hulle sover moontlik te help met die opsporing.
André Putter, ŉ privaat speurder wat aangestel is om na haar te soek, het Donderdag aan Maroela Media gesê die ma, Jenna Koeberg (31), en haar drie kinders, onderskeidelik 12, 10 en 4 jaar oud, is Woensdag vir die laaste keer omstreeks 09:00 in Moreletapark in die ooste van die stad gesien.
“Sy is die bestuurder van ŉ plaaslike pizza-restaurant wat aan haar man, Sean (31), behoort. Hulle is die laaste keer glo deur Jenna se persoonlike assistent gesien. Daar word vermoed dat sy haar assistent gevra het om hulle langs die pad af te laai,” het Putter gesê.
Putter het gesê die familie vrees vir haar en die kinders se veiligheid. “Sy het nie haar motor, beursie, selfoon of bankkaarte by haar nie. Die moontlikheid bestaan wel dat sy kontant by haar gehad het.”
Putter het ŉ beroep op die publiek gedoen om inligting oor die saak te versprei, of na vore te kom as hulle weet waar Jenna en haar kinders hulle moontlik bevind. Bel Putter by 084 485 6448.
Lees die opvolgberig: Soektog vir eers afgelas nadat ma en kinders saam verdwyn.
En so wonder ek of daar meer hier is as wat dit lyk. Dalk is daar ‘n rede hoekom sy weggeloop het. Ek hoop hulle is veilig.
Hoekom “vermoed” hulle sy het die assistent gevra om hulle langs die pad af te laai, ondervra hom/haar dan dadelik en kry so dalk inligting!
Hoop ter harte as jy weggeloop het uit jou eie dat hulle jou nie opspoor nie dame. Ken die gevoel en die vrees van iemand wat jou lewe verwoes en dreig om jou kinders te vat sou jy hom los. Hy besit als en jou volgens hom… Sou dit die geval wees dat jy van hom vlug bid ek dat jy veilig bly en God jou hand sal hou waar jy gaan…. en jou kinders se ma is verseker ‘n Heldin.
Nou hoekom sou iemand “vermoedelik” vra om langs die pad afgelaai te word sonder geld of selfoon of niks nie. As sy wou wegloop sou sy mos voorsorg getref het. Ek dink die assistent skiet spek.
Wie is die assistent?